OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH, SHUNINGDEK BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2020-04-15)

Yangi tahrirdagi “Bankrotlik toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirishlar kiritilsin. 2. Oʻzbekiston Respublikasi Vazirlar Mahkamasining “Ustav fondlarida davlat mulki ulushi boʻlgan bankrot korxonalarni tugatish boʻyicha tugatish komissiyalari toʻgʻrisidagi nizomni tasdiqlash haqida” 1999-yil 31-dekabrdagi 548-son qarori (Oʻzbekiston Respublikasi QT, 1999-y., 12-son, 71-modda) oʻz kuchini yoʻqotgan deb hisoblansin. 1. Oʻzbekiston Respublikasi Vazirlar Mahkamasining “Korxonalarning bankrotligi toʻgʻrisidagi qonunchilikni amalga oshirishga doir qoʻshimcha chora-tadbirlar haqida” 1999-yil 26-iyuldagi 362-son qarorida “(Oʻzbekiston Respublikasi QT, 1999-y., 7-son, 42-modda): a) 3-bandning ikkinchi xatboshidagi “mulkida davlat mulki boʻlgan” soʻzlari “ustav fondida davlat ulushi boʻlgan” soʻzlari bilan almashtirilsin; b) 4-bandning ikkinchi xatboshidagi “bankrot korxonalarni tugatish jarayonining borishi ustidan kundalik nazorat oʻrnatsin, tugatish komissiyasi va ishonchli vakillar qoniqarsiz ishlagan taqdirda ularning shaxsiy tarkibini almashtirish toʻgʻrisida oʻz vaqtida taqdimnomalar kiritsin” soʻzlari “ustav fondida davlat ulushi boʻlgan bankrot korxonalarni tugatish jarayonining borishi ustidan kundalik nazorat oʻrnatsin, tugatuvchi boshqaruvchi qoniqarsiz ishlagan taqdirda uni vazifalarni bajarishdan ozod etish toʻgʻrisidagi ariza bilan xoʻjalik sudiga murojaat etsin”; v) 5-bandning uchinchi xatboshida “tugatish komissiyalari va ishonchli vakillar tarkibini shakllantirish va tasdiqlashda” soʻzlari tugatuvchi boshqaruvchilarni tayinlashda” soʻzlari bilan almashtirilsin; e) 2-ilovada: nizomning nomlanishi quyidagi tahrirda bayon etilsin: “Sudgacha sanatsiyadan oʻtkazish tartibi toʻgʻrisida nizom”; 3-band quyidagi tahrirda bayon qilinsin: “3. Davlat tomonidan qoʻllab-quvvatlangan holda qarzdorni sanatsiyadan oʻtkazish oʻn ikki oydan yigirma toʻrt oygacha boʻlgan muddatga joriy etiladi”; 7-band quyidagi mazmundagi xatboshilar bilan toʻldirilsin: “shahar asosi boʻlgan korxonalar va ularga tenglashtirilgan korxonalar; Korxonalar bankrotligi va sanatsiyasi masalalari boʻyicha Hukumat komissiyasi tomonidan tarkibiy qayta oʻzgartirish va moliyaviy sogʻlomlashtirish boʻyicha kompleks chora-tadbirlar rejalari maʼqullangan korxonalar”; 9-bandning toʻqqizinchi xatboshi quyidagi tahrirda bayon qilinsin: “suddan oldin sanatsiyadan oʻtkazish muddatida majburiy toʻlovlarni toʻlash va kreditlarni qaytarish muddatini kechiktirish va (yoki) boʻlib-boʻlib toʻlash, hisoblangan penya va jarimalarni hisobdan chiqarish”; 10-bandda: ikkinchi xatboshida “mablagʻlarni” soʻzidan keyin “Korxonalar bankrotligi va sanatsiyasi masalalari boʻyicha Hukumat komissiyasining qarori asosida” soʻzlari qoʻshilsin; uchinchi xatboshi quyidagi tahrirda bayon qilinsin: “Hisob-kitoblar mexanizmini takomillashtirish va budjetga toʻlovlar intizomini mustahkamlash boʻyicha Hukumat komissiyasi qaroriga binoan sudgacha boʻlgan sanatsiyalash muddatida majburiy toʻlovlarni toʻlash, ilgari ajratilgan davlat kreditlarini qaytarishni kechiktirish va (yoki) boʻlib-boʻlib toʻlash, shuningdek hisoblangan penya va jarimalarni hisobdan chiqarish shaklida davlat mablagʻlarini jalb etish”; quyidagi mazmundagi xatboshilar bilan toʻldirilsin: “davlat tomonidan qoʻllab-quvvatlangan holda sanatsiyalash oʻtkazilishida qarzdorga xizmat koʻrsatuvchi bankda ilgari amal qilgan hisob raqamlari toʻxtatilgan holda sanatsiyalash boʻyicha soʻmda va (yoki) valyutada hisob raqami ochiladi. Sanatsiyalash hisob raqamining ish tartibi Korxonalar bankrotligi va sanatsiyasi masalalari boʻyicha Hukumat komissiyasi tomonidan belgilanadi”; 12-bandda “Mulkida davlat mulki boʻlgan” soʻzlari “Ustav fondida davlat ulushi boʻlgan” soʻzlari bilan almashtirilsin; 13-bandda: birinchi xatboshida “Mulkida davlat mulki boʻlgan” soʻzlari “Ustav fondida davlat ulushi boʻlgan” soʻzlari bilan almashtirilsin; quyidagi mazmundagi xatboshi bilan toʻldirilsin: “hisob raqamlarining holati toʻgʻrisida xizmat koʻrsatuvchi bankning maʼlumotnomasi”; 14-bandda: “rejasi” soʻzi “biznes-rejasi” soʻzlari bilan almashtirilsin; quyidagi mazmundagi xatboshi bilan toʻldirilsin: “zarurat boʻlganda korxonalarga nisbatan sudgacha sanatsiyalash muddatida majburiy toʻlovlarni toʻlash, ilgari berilgan davlat kreditlarini qaytarishni kechiktirish va (yoki) boʻlib-boʻlib toʻlash, shuningdek hisoblangan penya va jarimalarni hisobdan chiqarish shaklida davlat tomonidan qoʻllab-quvvatlash qoʻllanilishi, korxonani sanatsiyalash toʻgʻrisida qaror qabul qilingan Komissiya majlisi protokoli va Iqtisodiy nochor korxonalar ishlari qoʻmitasining xulosasi Komissiya kotibiyati tomonidan qaror qabul qilish uchun Hisob-kitoblar mexanizmini takomillashtirish va budjetga toʻlovlar intizomini mustahkamlash boʻyicha Hukumat komissiyasiga yuboriladi”; 3. Oʻzbekiston Respublikasi Vazirlar Mahkamasining “Amalga oshirilayotgan iqtisodiy nochor korxonalarni tarkibiy oʻzgartirish va moliyaviy sogʻlomlashtirish samaradorligini oshirish chora-tadbirlari toʻgʻrisida” 2003-yil 18-apreldagi 188-son qaroriga (Oʻzbekiston Respublikasi QT, 2003-y., 4-son, 31-modda) 1-ilovada: 29-bandda va 33-bandning ikkinchi xatboshida “ishonchli shaxs” soʻzlari “tugatuvchi boshqaruvchi” soʻzlari bilan almashtirilsin; 31-bandda “ishonchli shaxsning” soʻzlari “tugatuvchi boshqaruvchining” soʻzlari bilan almashtirilsin. 32-bandda “ishonchli shaxs” soʻzlari “tugatuvchi boshqaruvchi” soʻzlari bilan almashtirilsin.